Document ID: 32011D0867

NEUVOSTON PÄÄTÖS 2011/867/YUTP,
annettu 20 päivänä joulukuuta 2011,
Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto antoi 28 päivänä helmikuuta 2011 Libyan tilanteen johdosta määrättävistä rajoittavista toimenpiteistä päätöksen 2011/137/YUTP (1) muun muassa Yhdistyneiden kansakuntien turvallisuusneuvoston päätöslauselman 1970 (2011) panemiseksi täytäntöön.
(2)
Neuvosto antoi 23 päivänä maaliskuuta 2011 päätöksen 2011/178/YUTP (2), jolla muutettiin päätöstä 2011/137/YUTP Yhdistyneiden kansakuntien turvallisuusneuvoston päätöslauselman 1973 (2011) panemiseksi täytäntöön.
(3)
Neuvosto antoi 22 päivänä syyskuuta 2011 päätöksen 2011/625/YUTP (3), jolla muutettiin päätöstä 2011/137/YUTP Yhdistyneiden kansakuntien turvallisuusneuvoston päätöslauselman 2009 (2011) panemiseksi täytäntöön.
(4)
Neuvosto antoi 10 päivänä marraskuuta 2011 päätöksen 2011/729/YUTP (4), jolla muutettiin päätöstä 2011/137/YUTP Yhdistyneiden kansakuntien turvallisuusneuvoston päätöslauselman 2016 (2011) panemiseksi täytäntöön.
(5)
Yhdistyneiden kansakuntien turvallisuusneuvoston päätöslauselmalla 1970 (2011) perustettu turvallisuusneuvoston komitea päätti 16 päivänä joulukuuta 2011 Yhdistyneiden kansakuntien turvallisuusneuvoston päätöslauselman 2009 (2011) 19 kohdan mukaisesti toimien poistaa kahta yhteisöä koskevan nimeämisen.
(6)
Päätös 2011/137/YUTP olisi muutettava vastaavasti,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2011/137/YUTP 6 artiklan 1 a kohta seuraavasti:
”1 a. Pidetään edelleen jäädytettynä kaikki varat, muu rahoitusomaisuus ja taloudelliset resurssit, jotka ovat suoraan tai välillisesti seuraavien omistuksessa tai määräysvallassa:
a)
Libyan Investment Authority ja
b)
Libyan Africa Investment Portfolio
ja jotka ovat olleet jäädytettyinä 16 päivästä syyskuuta 2011 lähtien.”.
2 artikla
Tämä päätös tulee voimaan päivänä, jona se hyväksytään.
Tehty Brysselissä 20 päivänä joulukuuta 2011.

Labels: 18
5